text: Bjerregaard fik kæden på
  03 december 2013 kl. 05.48
  Jacob Bjerregaard blev mandag aften officielt valgt som Fredericias borgmester fra 1. januar. 
  Det skete på det nye byråds konstituerende møde, hvor han fik den nypudsede borgmesterkæde på.
  - Som kommende borgmester er jeg utrolig tilfreds med, at samtlige partier i Fredericia Byråd står bag konstitueringsaftalen. Jeg mærker en velvilje og lyst fra alle politikere til nu at sikre sammenhold, der naturligt giver plads til forskellige politiske overbevisninger, men borgerne, byen og ansatte i Fredericia Kommune har alle brug for en politisk ledelse, der både viser vej og sammenhold, siger Jacob Bjerregaard.
  